आगरा. विंटर वेकेशन और ठंड का मजा लेने के लिए सैकड़ों पर्यटक ताजमहल का दीदार करने के लिए आ रहे हैं। ऑनलाइन टिकटों की रिकॉर्ड बिक्री और ताज के तीनों गेटों मधुमक्खियों की तरह जुटे पर्यटकों से ताजमहल हाउसफुल है। भीड़ का आलम ये है कि ताज के अंदर और बाहर सुरक्षा कर्मियों को पर्यटकों को संभालने में पसीने छूट गए।
भीड़ के कारण लग रहा जाम
भीड़ के कारण यमुना किनारा और एमजी रोड लगातार जाम से जूझ रहे हैं। सोमवार सुबह से ही ताज के तीनों गेटों पर भारी भीड़ नजर आ रही है। गाड़ियों को पार्क करने की जगह नहीं होने के कारण अवैध पार्किंग ठेकेदार जमकर मुनाफा कमा रहे हैं। ताजमहल पर इस समय फोटोग्राफर भी फोटो के साथ टिकट और एंट्री का ठेका लेकर अवैध कमाई के रिकार्ड तोड़े दे रहे हैं।
आईएस की धमकी से प्रशासन सतर्क
भारी भीड़ के साथ आईएस की धमकी ने प्रशासन के भी हाथ-पांव फुला दिए हैं। पुलिस की एलआईयू खासी सतर्कता बरत रही है। सुरक्षा एजेंसियों के अलर्ट के बाद आगरा के अंदर आने वाली हर ट्रेन और पैसेंजर पर प्रशासन की तीखी निगाह है। लगातार तीन दिनों से रेलवे प्रशासन चेकिंग करवा रहा है।
क्या कहते हैं पुलिस अधिकारी
एसएसपी परमिंदर सिंह के मुताबिक, पुलिस और सीआईएसएफ पूरी तरह अलर्ट है। किसी भी घटना को रोकने में सक्षम हैं। पर्यटकों को किसी डर की आवश्यकता नहीं है। किसी भी तरह के हमले की कोई बात नहीं है, बस एहतियातन पुलिस सतर्क है, जिससे जनता आराम से न्यू इयर सेलेब्रेट कर सके।
क्या कहते हैं पुरातत्व अधीक्षक
पुरातत्व अधीक्षक भुवन विक्रम सिंह के अनुसार, साल के अंतिम वीक को देखते हुए हमारे पास पुख्ता इंतजाम हैं। आने वाले दिनों में भीड़ और बढ़ने की उम्मीद है। ताजमहल में आने वाले पर्यटकों की सुविधा के लिए हर संभव प्रयास किए जा रहे हैं।
मंगलवार को सीएम का प्रोग्राम तय
मंगलवार को कौशल विकास मिशन के कार्यक्रम में सीएम का आना तय है। ऐसे में अधिकारियों की आवाजाही और वीआईपी फ्लीट पर्यटकों को खासी परेशानी देने वाली है। साथ ही साथ शहर को भी दिन भर जाम के जहां का तोहफा मिलना तय है।
आगे की स्लाइड्स में देखिए, फोटोज:
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva